
ΙΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση κτημάτων στην περιοχή Μαλακάσας 

του Νομού Αττικής για τις ανάγκες της Αεροπορίας. 1 

Αναγκαστική απαλλοτρίωση έκτασης στην περιοχή του Νομού 

Ηλείας για τη μεταφορά του Οικισμού Αυγής. 2 

Αναγκαστική απαλλοτρίωση ακινήτων για την κατασκευή του 
τμήματος Κ6-Α (από χ.θ, 14+599,4 έως χ.θ. 18+594,26) 

της ευρείας παράκαμψης Πάτρας. 3 

Αναγκαστική απαλλοτρίωση έκτασης για την κατασκευή της Γραμ¬ 
μής Μεταφοράς 150 ΚΥ «ΓΙΑΝΝΕΝΑ - ΚΑΛΠΑΚΙ». 4 


ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημιώσεως λόγω απαλλοτριώ- 
σεως για στρατιωτικές ανάγκες στην περιοχή Αλογομάντρας 
των Κοινοτήτων ΜΥΧΟΣ και ΚΑΤΩ ΤΡΙΤΟΣ Ν. Λέσβου. .. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμών της χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δό¬ 
μησής τους, στο Ν. Γρεβενών. 

Καθορισμός ορίων, όρων και περιορισμών δόμησης και κατηγοριοποίηση 
του οικισμού Κεράμεια Κοινότητας Κεράμειας του Ν. Εύβοιας. . . 

Καθορισμός ορίων οικισμού Χιδήρων Ν. Λέσβου, κατηγοριοποίησή 
του και καθορισμός όρων αρτιότητας και δόμησης. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, Γ. 1192/1906 (1) 

Αναγκαστική απαλλοτρίωση κτημάτων στην περιοχή Μαλακάσας του 
Νομού Αττικής για τις ανάγκες της Αεροπορίας. 

ΟΙ ΥΠΟΥΡΓΟΙ . 

ΕΘΝ. ΑΜΥΝΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του Ν. ΓΣΙΣΤ/1907 και τις διατάξεις του Ν. 
4442/1929 «περί κυρώσεως του από 21 Σεπτεμβρίου 1926 Ν. 
Δ/τος «περί Στρατιωτικών και Ναυτικών Εισφορών και Ναυλώ- 
σεων» όπως έχουν τροποποιηθεί. 

3. Τη γνωμοδότηση του Γενικού Επιτελείου Αεροπορίας Φ. 

462/000/379918/ΣΧ. 4507/15.7.1981. ' ' 

4. Τα άρθρα 45 και 59 Ν. 998/79. 

5. Τη Φ. 072.2/1/Γ511/8.5.86 (ΦΕΚ 320/13.5.86 τ. Β) κοινή 
απόφαση του Πρωθυπουργού και του Αντιπροέδρου της Κυβέρνησης 


και Υπουργού Εθνικής Άμυνας σχετικά με την ανάθεση αρμοδιοτήτων 
στους Υφυπουργούς Εθνικής Άμυνας. 

0. Την 5443/16.5.86 (ΦΕΚ 343/19.5.86 τ. Β') απόφαση του 
Πρωθυπουργού, σχετικά με την ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο. 

7. Την 344172/7.5.86 κοινή απόφαση του. Πρωθυπουργού και 
του Υπουργού Γεωργίας σχετικά με την ανάθεση αρμοδιοτήτων στους 
Υφυπουργούς Γεωργίας, αποφασίζουμε: 

Κηρύσσουμε την αναγκαστική απαλλοτρίωση για λόγους δημό¬ 
σιας ωφέλειας και ειδικότερα για την κατασκευή Αποθήκης Υλικών 
Συντηρήσεως της Αεροπορίας, έκτασης συνολικού εμβαδού 
102.500 μ 2 που βρίσκεται στην περιοχή Μαλακάσας του Νομού 
Αττικής και φαίνεται με αριθμό ιδιοκτησίας 1 στο 3γ-76Α1/17.2. 
1982 με κλίμακα 1:2000 κτηματολογικό σχεδιάγραμμα - πίνακα 
της Διεύθυνσης Εργων (Γ5) του Γενικού Επιτελείου Αεροπορίας, 
θεωρημένο από τον Επ/γό Γ. Κονοβέση. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Αναγκαστικός Συνεταιρισμός Αυλώνος. 

Η απαλλοτρίωση κηρύσσεται υπέρ του Δημοσίου και με δαπάνη του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Οκτωβρίου 1986 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Β. ΣΑΡΑΝΤΙΤΗΣ Ν. ΑΘΑΝΑΣΟΠΟΥΛΟΣ 

ΥΦΥΠΟΥΡΓΟΣ ΓΕΩΡΓΙΑΣ 

ΑΧ. ΚΟΛΙΟΥΣΗΣ 
- 4 - 

Αριθ. Υ 565/1914 (2) 

Αναγκαστική απαλλοτρίωση έκτασης στην περιοχή του Νομού Ηλείας 
για τη μεταφορά του Οικισμού Αυγής. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 16 παρ. 4 του Νόμου 4467/65 και 
του άρθρου 12, παρ. 1 εδάφιο 2 του Β. Δ/τος 460/65. 

3. Τη 269/8.7.86 γνωμοδότηση του Συντονιστικού Συμβουλίου Στε- 
γάσεως του Υπουργείου Υγείας, Πρόνοιας και Κοιν. Ασφαλίσεων. 

4. Την 564/23.5.86 (ΦΕΚ 347/23.5.86 τ. Β') απόφαση των 
Πρωθυπουργού και Υπουργού Υγείας, Πρόνοιας και Κοινών. Ασφαλί¬ 
σεων, σχετικά με ανάθεση αρμοδιοτήτων στους Υφυπουργούς Υγείας 
Πρόνοιας και Κοινών. Ασφαλίσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5. Την 5443/16.5.86 (ΦΕΚ 343/19.5.86 τ. Ε') απόφαση του 
Πρωθυπουργού σχετικά με την ανάθεση αρμοδιοτήτων στον Αναπλη¬ 
ρωτή Υπουργό Οικονομικών Ν. Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για τη μεταφορά του Οικισμού Αυγής Νομού 
Ηλείας στην επέκταση του Οικισμού Ωραίας έκτασης συνολικού εμβα- 
δού 99859 μ 2 που φαίνεται με αριθμούς 1, 2, 3, 4, 5, 6, 7, 8, 9, 
10, 11, 12, 13, 14, 15, 16, 17, 18, 19,20, 21, 22, 23, 24, 25, 
26, 27, 28 και 1 στο με κλίμακα 1:1000 αριθ. 255/6/4.6.1986 
κτηματολογικό διάγραμμα της Διεύθυνσης Οικιστικής και Κατοικίας 
του Υπουργείου Περιβάλλοντος, Χωροταξίας και Δημοσίων Έργων 
στον αντίστοιχο κτηματολογικό πίνακα του Α. Κουκούλη. 

Στην έκταση που απαλλοτριώνεται προβάλλουν δικαιώματα κυριότητας 
οι: 

1) Αυγερινοπούλου Μεταξώ 2) Αυγερινοπούλου Λίτσα του Νικολάου κλπ. 

Η απαλλοτρίωση κηρύσσεται υπέρ του Δημοσίου και με δαπάνη του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Οκτωβρίου 1986 
οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ ΑΝΑΠΛΗΡΩΤΗΣ 

ΚΑΙ ΚΟΙΝ. ΑΣΦΑΛΙΣΕΩΝ ΟΙΚΟΝΟΜΙΚΩΝ 

Μ. ΚΥΠΡΙΟΤΑΚΗ ΝΙΚ. ΑΘΑΝΑΣΟΠΟΥΛΟΣ 

-♦- 

Αριθ. Π. 6563/1896 (3) 

Αναγκαστική απαλλοτρίωση ακινήτων για την κατασκευή του τμήματος 

Κ6-Α (από χ.θ. 14+599,4 έως χ.θ. 18+594,26) της ευρείας παρά¬ 
καμψης Πάτρας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κλπ» όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 950/79, για την εκτέλεση των 
οποίων εκδόθηκε το Π.Δ. 929/1976. 

4. Την απόφαση του Πρωθυπουργού 5443/16.5.86 (ΦΕΚ 343/19. 
5.86 τ. Β’) σχετικά με την ανάθεση αρμοδιοτήτων στον Αναπληρωτή 
Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την κατασκευή του τμήματος Κ6-Α (από 
χ.θ. 14+599,4 έως χ.θ. 18+599,26) της ευρείας παράκαμψης Πά¬ 
τρας, έκτασης συνολικού εμβαδού 244.402 μ 2 που βρίσκεται στην 
περιοχή Νομού Αχαΐας και απεικονίζεται στο με κλίμακα 1:500 και 
αριθμό σχεδίου ΣΙ και Σ2 κτηματολογικό διάγραμμα και στον αντί¬ 
στοιχο με αριθμό ΤΙ κτηματολογικό πίνακα το οποίο έχει αυντάξει 
τον Απρίλιο του 1986 η τοπογράφος μηχανικός Ε. Πουρνάρα και έχει 
θεωρήσει στις 10.7.86 ο Διευθυντής ΒΜ1 Α. Καβαλλιέρος. 

Στην έκταση που απαλλοτριώνεται δεν περιλαμβάνονται οι ιδιοκτησίες 
εκείνες που στα παραπάνω κτηματολογικά στοιχεία φέρονται ότι ανήκουν 
στο Δημόσιο. 

Στην έκτακτη που απαλλοτριώνεται προβάλλουν δικαιώματα κυριότητας 
οι: 1) Κληρονόμοι Ντούκας Αλέξανδρος 2) Μελιγκάνης Διονύσιος του Αν- 
δρέα κ.λ.π. 

Η απαλλοτρίωση κηρύσσεται υπέρ του Δημοσίου και με δαπάνη: 

α) του Δημοσίου που θα αντιμετωπιστεί από τις πιστώσεις για 
έργα Δημοσίων Επενδύσεων αρμοδιότητας Υπουργείου Περιβάλ¬ 
λοντος, Χωροταξίας και Δημοσίων Έργων (ΣΑΕ 071/86 αριθ. 
έργου 8471002) και β) των παρόδιων ιδιοκτητών που ωφελού¬ 
νται, με τις προϋποθέσεις.του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Οκτωβρίου 1986 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΑΘΑΝΑΣΟΠΟΥΛΟΣ ΕΥΑΓΓ. ΚΟΥΛΟΥΜΠΗΣ 


Αριθ. Β, 1247/1907 (4) 

Αναγκαστική αποιλλοτρίωση έκτασης για την κατασκευή της Γραμμής 
Μεταφοράς 150 Κν «ΓΙΑΝΝΕΝΑ - ΚΑΛΠΑΚΙ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

' Εχοντας υπόψη: 

.1. Τις διατάξεις του Ν. Δ/τος 797/71 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν 
αναγκαστικών τινων απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού» όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ50Ο» συναφθείσης την 20ην Ιουλίου 
1950 συμβάσεως κλπ» όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημόσιας Επιχείρησης 
Ηλεκτρισμού με αριθ. (129) 127 (Συνεδρίασή του με αριθ. 20/13.5.86). 

5. Την απόφαση του Πρωθυπουργού 5443/16.5.86 (ΦΕΚ 
343/19.5.86 τ. Β'), σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας ωφέ¬ 
λειας και ειδικότερα: 

Α’ Για την εγκατάσταση 74 χαλύβδινων πύργων στο Νομό Ιωαννί- 
νων της Γραμμής Μεταφοράς 150 Κν «ΓΙΑΝΝΕΝΑ - ΚΑΛΠΑΚΙ», 
έκτασης συνολικού εμβαδού 6.165 μ 2 με τα συστατικά και παραρτή- 
ματά της η οποία αποτελείται από 74 τετράγωνα τεμάχια εδάφους. 

Β’ Για τη σύσταση δουλείας εναέριας διέλευσης των αγωγών στο 
Νομό Ιωαννίνων της Γραμμής Μεταφοράς 150 Κν «ΓΙΑΝΝΕΝΑ- 
ΚΑΛΠΑΚΙ» σε λωρίδα εδάφους συνολικού μήκους 23.814 μ και 
συνολικού πλάτους 40 μ. δηλαδή 20 μέτρα δεξιά και 20 μέτρα αριστερά 
από την προβολή στο έδαφος του άξονα της γραμμής. 

Η ανωτέρω λωρίδα εδάφους περιλαμβάνεται μεταξύ' των χιλιομετρικών 
θέσεων. 

Από τη χ.θ. 0+035 έως τη χ.θ. 7+050 Από τη χ.θ. 7+451 έως τη 
χ.θ. 7+900. 

Από τη χ.θ. 8+035 έως τη χ.θ. 8+076. 

Από τη χ.θ. 9+574 έως τη χ.θ. 12+361 Από τη χ.θ. 13+100 έως 
τη χ.θ. 13+221. 

Από τη χ.θ. 13+340 έως τη χ.θ.15+176 Από τη χ.θ. 16+010 έως 
τη χ.θ. 17+275. 

Από τη χ.θ. 17+510 έως τη χ.θ. 27+810. 

1. Το περιεχόμενο της δουλείας στα τμήματα της γραμμής που 
περιλαμβάνονται μεταξύ των χ.θ. Από 0+035 έως τη χ.θ. 1+480. 

Από 5+292 έως τη χ.θ. 7+000. 

Από 24+266 έως τη χ.θ. 27+810 συνίσταται στο δικαίωμα εισόδου 
του προσωπικού των συνεργείων και των τεχνικών μέσων της ΔΕΗ 
ή των οριζομένων από αυτή προσώπων στις βαρυνόμενες με δουλεία 
εκτάσεις, για την εκτέλεση κάθε εργασίας εγκατάστασης, λειτουργίας, 
επιθεώρησης, επισκευών, συντήρησης και αντικατάστασης των άνωθεν 
αυτών εναερίων αγωγών και πύργων των. 

Στις βαρυνόμενες με δουλεία διέλευσης παραπάνω εκτάσεις επιτρέπεται 
η οικοδόμηση εφόσον πληρούνται αμφότεροι οι κατωτέρω δύο (2) όροι: 

Η κατακόρυφη απόσταση των υψηλότερων σημείων των κτισμάτων 
από τους αγωγούς της γραμμής σε θερμοκρασία 50°0 και άπνοια 
πρέπει να είναι τουλάχιστον πέντε (5μ) μέτρα. Στο ύψος των χτισμάτων 
περιλαμβάνεται και κάθε είδους κατασκευή πάνω από αυτά (π.χ. 
δώματα, κουβούκλια απόληξης κλιμακοστασίων, στηθαία, ιστοί, κε¬ 
ραίες, δεκτών τηλεόρασης κ.λ.π.). 

Τα κτίσματα ή οι εγκαταστάσεις πρέπει να μη δημιουργούν δυσμενείς 
συνθήκες για την ασφάλεια και λειτουργία της γραμμής (αποθήκες 
εκρηκτικών και πετρελαιοειδών, εργοστάσια που αναδίδουν βλαβερούς 
καπνούς ή αέρια, συσσωρεύσεις ευφλέκτων υλών κ.λ.π.). 

2. Το περιεχόμενο της δουλείας στα τμήματα της γραμμής που 
περιλαμβάνονται μεταξύ των χιλιομετρικών θέσεων: 

Από τη χ.θ. 1+480 έως τη χ.θ. 5+292 Από τη χ.θ. 7+000 έως τη 
χ.θ. 7+050. 

Από τη χ.θ. 7+451 έως τη χ.θ. 7+900 Από τη χ.θ. 8+035 έως τη 
χ.θ. 8+076. 

Από τη χ.θ. 9+574 έως τη χ.θ. 12+361 Από τη χ.θ. 13+100 έως 
τη χ.θ. 13+221. 

Από τη χ.θ. 13+340 έως τη χ.θ. 15+176 Από τη χ.θ. 16+010 
έως τη χ.θ. 17+275. 

Από τη χ.θ. 17+510 έως τη χ.θ. 24+266 συνίσταται στο δικαίωμα 
εισόδου του προσωπικού των συνεργείων και των τεχνικών μέσων της 
ΔΕΗ ή των οριζομένων απ’ αυτή προσώπων στις βαρυνόμενες με 
δουλεία εκτάσεις, για την εκτέλεση κάθε εργασίας εγκατάστασης λει¬ 
τουργίας, επιθεώρησης, επισκευών συντήρησης και αντικατάστασης 
των άνωθεν αυτών εναερίων αγωγών και των πύργων των, ως και 
την απαγόρευση ανέγερσης κάθε νέου χτίσματος. 

Επίσης απαγορεύεται η λειτουργία κάθε εγκατάστασης που δημιουρ¬ 
γεί δυσμενείς συνθήκες για την ασφάλεια ή τη λειτουργία της γραμμής 
(π.χ. συσσώρευση πυρομαχικών, πετρελαιοειδών, λατομεία κ.λ.π.). 

Οι εκτάσεις που απαλλοτριώνονται καθώς κι’ εκείνες που βαρύνονται 
με δουλεία βρίσκονται στην περιοχή των Κοινοτήτων Βουνοπλαγιάς, 
Μεγάλου Γαρδικίου, Άνω Λαψίστας, Κάτω Λαψίστας, Ασφάκας, Πε- 
τσαλίου, Ασπραγγέλων, Νεγράδων, Άνω Πεδινών, Κάτω Πεδινών, 
Καλπακίου και Δολιανών Νομού Ιωαννίνων και απεικονίζεται στο με 
κλίμακα 1:2000 και αριθμό 61010 (φύλλα 1-6) από Μαρτίου 1986 
κτηματολογικό διάγραμμα - πίνακα. Η άδεια της Γ.Μ. 150 Κν 
απεικονίζεται στο με κλίμακα 1:50.000 και αριθμό 61009 από Μαρ¬ 
τίου 1986 ενδεικτικό χάρτη κτηματολογίου. 

Τα παραπάνω κτηματολογικά στοιχεία έχει συνγάξει η αρμόδια Υπη¬ 
ρεσία της Δ.Ε.Η. και έχει θεωρήσει στις 20.6.86 ο Διευθυντής του 
Υπουργείου Βιομηχανίας, Ενέργειας και Τεχνολογίας Θ. Κρητικός. 

Στην έκταση που απαλλοτριώνεται προβάλλουν δικαιώματα κυριότητας 
κ: 1) Χρήστος Ανδρ. Αθανασούλας, 2) Χρηστός Ευαγγ. Μπουνόβας κλπ. 

Η απαλλοτρίωση κηρύσσεται υπέρ της Δημόσιας Επιχείρησης 
Ηλεκτρισμού και με δαπάνη της. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 8 Οκτωβρίου 1986 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ. ΕΝΕΡΓΕΙΑΣ 

ΟΙΚΟΝΟΜΙΚΟΝ ΚΑΙ ΤΕΧΝΟΛΟΓΙΑΣ 

Ν. ΑΘΑΝΑΣΟΠΟΥΛΟΣ Μ. ΝΑΤΣΙΝΑΣ 


ΑΝΑΚΟΙΝΩΣΕΙΣ 


Αριθ. Φ.913.3/18/47/9401 (5) 

Γνωστοποίηση παρακατάθεσης αποζημιώσεως λόγω απαλλοτριώσεως 
για στρατιωτικές ανάγκες στην περιοχή Αλογομάντρας των Κοινο¬ 
τήτων ΜΥΧΟΣ και ΚΑΤΩ ΤΡΙΤΟΣ Ν. Λέσβου. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 

β. Την υπ’ αριθμ. 0.72.2/1 /Γ/511/8.5.86 (ΦΕΚ 320/Β’ /13.3. 
1986) απόφαση ανάθεσης αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας Βασίλειο Σαραντίτη, γνωστοποιεί 
σε όσους διεκδικούν δικαιώματα κυριότητας καθώς και στους τυχόν 
ενυπόθηκους δανειστές και τρίτους γενικά διεκδικητές πάνω στην 
έκταση 256 μ 2 που απαλλοτριώθηκε με την υπ’ αριθμόν ΟΕ 8300/12. 
9.83 απόφαση του Νομάρχη Λέσβου για στρατιωτικές ανάγκες στην 
περιοχή Αλογομάντρας των Κοινοτήτων ΜΥΧΟΣ και ΚΑΤΩ ΤΡΙΤΟΣ 
Νομού Λέσβου ότι η αποζημίωση που καθόρισε το Μονομελές Πρωτο¬ 
δικείο Μυτιλήνης με την 197/1985 απόφασή του για τα ακίνητα και 
ότι βρίσκεται πάνω σ’ αυτά όπως φαίνονται στο υπό κλίμακα 
1:200/83 κτηματολογικό διάγραμμα και στον αντίστοιχο πίνακα που 
συντάχθηκε σύμφωνα με το άρθρο 2 του Ν.Δ. 797/71 και θεωρήθηκε 
από το Διοικητή της ΠΥΣ έχει κατατεθεί στο Ταμείο Παρακαταθηκών 
και Δανείων και έχει εκδοθεί το υπ’ αριθμό 8195558/8.9.86 γραμμά¬ 
τιο σύστασης παρακαταθήκης συνολικού ποσού δραχμών είκοσι έξι 
χιλ. οκτακόσιων εξήντα (26.860). 

Η αποζημίωση αυτή θα καταβληθεί στους κατά το Νόμο δικαιούχους. 

Η παρούσα να δημοσιευθεί στην Εφημερίδα της Κυβέρνησης, όπως 
προβλέπεται από το άρθρο 7 του Ν. Δ/τος 797/71. 

Αθήνα, 9 Οκτωβρίου 1986 

Ο ΥΦΥΠΟΥΡΓΟΣ 

ΒΑΣ. ΣΑΡΑΝΤΙΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2239 (6) 

Καθορισμός ορίων οικισμών της χώρας μέχρι 2.000 κατοίκους, κατηγο¬ 
ρίες αυτών και καθορισμός όρων και περιορισμών δόμησής τους, 

στο Ν. Γρεβενών. 

Η ΝΟΜΑΡΧΗΣ ΓΡΕΒΕΝΩΝ 
' Εχοντας υπόψη: 

1. Το από 3.5.85 Π.Δ. περί καθορισμού ορίων οικισμών της χώρας 
μέχρι 2.000 κατοίκους, κατηγορίες αυτών και καθορισμός όρων και 
περιορισμών δόμησής τους (ΦΕΚ 181/Δ/3.5.85). 

2. Το Νόμο 1032/1980 περί συστάσεως Υπουργείου Χ.Ο.Π. 

3. Το Ν. 3200/55 περί διοικητικής αποκεντρώσεως (ΦΕΚ 97Α/23.4. 
1955). 

4. Το Ν.Δ. 3620/56 περί τροποποιήσεως και συμπληρώσεως των 
διατάξεων περί διοικητικής αποκεντρώσεως (ΦΕΚ 279Α/16.11.1966). 

5. Το Ν.Δ. 532/70 περί συμπληρώσεως των διατάξεων περί διοικη¬ 
τικής αποκεντρώσεως (ΦΕΚ 103Α/5.5.1970). 

6. Το Β.Δ. 712/70 «περί καθορισμού των διατηρούμενων υπέρ του 
Υπουργού και των Περ/κών Αρχών διανομαρχιακού επιπέδου του 
Υπουργείου Δημοσίων Έργων αρμοδιοτήτων κατά την παρ. 1 του 
άρθρου 1 του Ν.Δ. 532/70 και του ορισμού των αρμοδίων προς γνωμο¬ 
δότηση Περ/κών συμβουλίων Δημοσίων Έργων προς άσκηση των μετα- 
βιβαζομένων εις διανομαρχιακά και Νομαρχιακά όργανα αρμοδιοτήτων 
(ΦΕΚ 235Α/5.11.70), όπως τούτο τροποποιήθηκε με τα Β.Δ. 677/71 
(ΦΕΚ 223Α/5.11.71) και 198/72 (ΦΕΚ 41Α/18.3.72). 

7. Τις 1792/5.7.84 και 1793/5.7.84 συμβάσεις μίσθωσης έργου 
του ΝΟΜΑΡΧΗ Γρεβενών με τις οποίες αναθέτει αντίστοιχα στον 
Αρχ/να Βανιώτη Κων/νο και Πολ/κό Μηχ/κό Κόκκινο Γεώργιο την 
εκΛόνηση της Α. φάσης του σχεδιασμού των ανοικτών πόλεων του 
Νομού Γρεβενών στα πλαίσια της επιχείρησης Πολεοδομικής Ανασυ¬ 
γκρότησης 82-84 σύμφωνα με το πρόγραμμα ανοικτών πόλεων για 
την ανασυγκρότηση των χωριών κάτω των 2.000 κατοίκων και τις 
μελέτες που εκπονήθηκαν βάσει των παραπάνω συμβάσεων. 

8. Τις αναρτήσεις των σχεδίων στα κοινοτικά καταστήματα, τις ενστά¬ 
σεις των κατοίκων και τις αποφάσεις των κοινοτικών συμβουλίων. 


9. Την απόφαση του ΣΧΟΠ Ν. Γρεβενών που πάρθηκε στις 8.4.86 
για τον καθορισμό ειδικών όρων δόμησης ορίων των οικισμών αρτιό¬ 
τητα γηπέδων κατά περίπτωση βάσει του από 3.5.85 Π.Δ., αποφασί¬ 
ζουμε: 

Εγκρίνουμε τα όρια του οικισμού ΔΑΣΟΧΩΡΙΟ όπως αυτά φαίνο¬ 
νται στο συνημμένο χάρτη 1:5000 και χαρακτηρίζουμε τον οικισμό: 

Α. Ούτε περ/κό, Τουριστικό, Παραλιακό. 

Β. Ενδιαφέροντα. 

Γ. Στάσιμο. 

Δ. Διάσπαρτο. 

Ε. Μεσαίο. 

Μέσα στα παραπάνω όρια ορίζουμε οκ; άρτια τα οικόπεδα με 500 
τ.μ. και ειδικούς όρους δόμησης τους παρακάτω, πέρα από τους γενικούς 
όρους δόμησης που ορίζει το από 3.5.85 Π. Δ/γμα (ΦΕΚ 181Δ). 

1. ΣΤΕΓΗ: Η στέγη θα είναι υποχρεωτική. 

2. ΤΟΙΧΟΔΟΜΕΣ: Όλες οι τοιχοδομές πρέπει να είναι επιχρισμένες 
εκτός εάν είναι λιθοδομές ή με επένδυση πέτρες και ξύλου. 

3. ΕΞΩΣΤΕΣ: Οι εξώστες θα πρέπει να είναι («μονωμένοι και δεν 
θα καταλαμβάνουν ποτέ ολόκληρη την όψη, το δε μήκος των εξωστών 
δεν πρέπει να υπερβαίνει τα 2/3 του μήκους της πλευράς στην οποία 
βρίσκεται ο εξώστης, το δε πλάτος να μην υπερβαίνει το 1,80μ. 

4. ΠΟΡΤΕΣ - ΠΑΡΑΘΥΡΑ: Οι πόρτες και τα παράθυρα θα είναι 
ξύλινα ή μεταλλικά όχι αλουμινίου. 

5. ΣΤΗΘΑΙΑ ΚΙΓΚΛΙΔΩΜΑΤΑ ΕΞΩΣΤΩΝ ΚΑΙ ΕΞΩΤΕΡΙΚΩΝ 
ΚΛΙΜΑΚΩΝ: 

Τα στηθαία και κιγκλιδώματα εξωστών και εξωτερικών κλιμάκων εάν 
δεν κατασκευάζονται συμπαγή, τότε θα είναι ξύλινα ή μεταλλικά, όχι αλουμι¬ 
νίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 8 Οκτωβρίου 1986 
Η Νομάρχης 
ΣΟΦΙΑ ΧΑΡΙΤΙΔΟΥ 

Αριθ. 9084/ΕΠΑ 130 (7) 

Καθορισμός ορίων, όρων και περιορισμών δόμησης και κατηγοριοποί- 
ηση του οικισμού Κεράμεια Κοινότητας Κεράμειας του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
’ Εχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής'του κράτους 
της ΕΣΥΕ. 

5. Την υπ’ αρ. 25/25.9.85 απόφαση του Κοινοτικού Συμβουλίου Κερά- 
μειας. 

6. Τη με αρ. πρωτ. 5201/ΕΠΑ 800/20.8.86 εισήγηση ΤΠ 
και ΠΕ προς το ΣΧΟΠ Ν. Εύβοιας. 

7. Την υπ’ αρ. 3η γνωμοδότηση του 34ου/86 πρακτικού του ΣΧΟΠ 
του Νομού. 

8. Το υπ’ αρ. 4β/1340/15.5.86 έγγραφο του Δασαρχείου Λίμνης, απο¬ 
φασίζουμε: 

I. Κατατάσσουμε τον οικισμό Κεράμεια σύμφωνα με το άρθρο 2 του 
από 24.4.85 Π. Δ/τος (ΦΕΚ 181Δ/3.5.85) στις παρακάτω κατηγορίες: 

Αδιάφορο, Στάσιμο, Συνεκτικό και Μικρό οικισμό. 

II. Καθορίζουμε: 1) Τα όρια του οικισμού Κεράμεια του Ν. Εύβοιας 
με στοιχεία (1, 2, 3, 4, 5, 6, 7, 8, 9, 10, 1), όπως αυτά φαίνονται 
στα συνοδευτικά της παρούσας σχεδιαγράμματα σε κλίμ. 1:5.000, 
που έχουν θεωρηθεί από την Προΐσταμένη της ΕΠΑ και που αποτελούν 
αναπόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 


2) Σειρά ισχύος για περίπτωση ασυμφωνίας, πρώτον το σχέδιο και 
δεύτερον το κείμενο της περιγραφής των ορίων. 

ΙΠ. Καθορίζουμε τους ακόλουθους γενικούς και ειδικούς όρους και περιο¬ 
ρισμούς δόμησης. 

Α’. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 ΦΕΚ 181/Δ/3.5.85 και 
για τον οικισμό Κεράμεια αρτιότητα γηπέδου 500 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.85 Π. Δ/τος. 

Β'. Ειδικοί όροι δόμησης 

Για τον οικισμό Κεράμεια τους ειδικούς όρους δόμησης που αναγρά¬ 
φονται στην καρτέλα, που συνοδεύει την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει, να θεωρείται το σχετικό τοπογραφικό 
διάγραμμα από το ΤΠ & ΠΕ της Νομαρχίας ώστε να εξασφαλίζεται 
η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα, στο Π. Δ/γμα της 24.4.85 (ΦΕΚ 
181Δ/3.5.85). 

Η απόφαση αυτή, με το σχεδιάγραμμα οριοθέτησης του οικισμού, 
καθώς και τις καρτέλες των ειδικών όρων δόμησης που τη συνοδεύει, 
να δημοσιευθεί στην Εφημερίδα της Κυβερνήσεως. 

Χαλκίδα, 16 Σεπτεμβρίου 1986 

Ο Νομάρχης 
ΕΥΤ. ΚΟΝΤΟΜΑΡΗΣ 




ΑΕΛΪΙΟ ΑΡΧΙΤΕΚΤΟΝΙΚΗΣ ΑΝΑΓΝΩΡΙΣΗΣ 

Αριθ. Π. 758 (8) 

Καθορισμός ορίων οικισμού Χιδήρων Ν. Λέσβου, κατηγοριοποίησή του 
και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. της 24.4.85 (ΦΕΚ 181/Δ/3.5.85) «τρό¬ 
πος καθορισμού ορίων των οικισμών της Χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μ ηχ/κών που τους 
είχε ανατεθεί η σχετική μελέτη, στα πλαίσια του σχεδιασμού των 
ανοιχτών πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού Χιδήρων που 
συμπληρώθηκε από τους μελετητές που αναφέρουμε παραπάνω, σύμφωνα 
με τις υποδείξεις των προδιαγραφών του Υ.Χ.Ο.Π. για τη μελέτη. 

4. Τη με αριθ. 15/1985 απόφαση του Κοινοτικού Συμβουλίου Χιδήρων. 

5. Τη με αριθ. 116/20.11.85 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού ΧΙΔΗΡΩΝ Ν. Λέσβου στις κατηγο¬ 
ρίες στάσιμο, (αδιάφορο - μεσαίο). 

2. Καθορίζουμε το όριο του οικισμού Χιδήρων Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3 έως 12, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 ΦΕΚ 181/Δ/3.5.1985 
και για τον οικισμό ΧΙΔΗΡΑ είναι άρτια τα γήπεδα που βρίσκονται 
μέσα στα όρια του οικισμού και έχουν ελάχιστο εμβαδό 300 τ.μ. 


β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε τους ειδικούς όρους δόμησης για τον οικισμό Χιδή- 
ρων Λέσβου όπως αναγράφονται στο συνημμένο δελτίο αρχιτεκτο¬ 
νικής αναγνώρισης, από τους όρους αυτούς είναι υποχρεωτικοί 
αυτοί που ορίζει το Π.Δ. της 24.4.85 (ΦΕΚ 181/Δ/3.5.1985) 
άρθρο 8 και σύμφωνα με την κατηγορία που ανήκει ο οικισμός 
ως αδιάφορος, ενδιαφέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας 
ώστε να εξασφαλίζεται η συνέχεια των υπαρχόντων κοινοχρήστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Π. Δ/γμα της 24.4.1985 (ΦΕΚ 
181/Δ/3.5.1985. 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 3 Φεβρουάριου 1986 

Ο Νομάρχης 
Ν. ΣΗΦΟΥΝΑΚΗΣ 












